
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση της πολεοδομικής μελέτης της περιοχής «Μεσονύχι» 
του Δήμου Αχαρνών (Αττικής)..·. 1 

ΑΠΟΦΑΣΕΙΣ 

Χαρακτηρισμός ιδιωτικής παρόδου ως νόμιμος υφιστάμενης, 
πριν από το έτος 1923. 2 


ΠΟΛΕΟΔΟΜΙΑ 

ΑΠΟΦΑΣΕΙΣ (1) 

Έγκριση της πολεοδομικής μελέτης της περιοχής «Μεσονύχι» του 
Δήμου Αχαρνών (Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α), όπως τροποποιήθηκε 
με το ν. 1512/1985 (ΦΕΚ 4/Α) και ειδικότερα τα άρθρα 6 (παρ. 
1; 4, 5 και 6), 7 (παρ. 1, 2 και 4) και 43 (παρ. 3 και 10) αυτού. 

2. Τις διατάξεις του ν. δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 (παρ. 1) και 9 αυτού. 

4. Τις διατάξεις του ν. 880/1979 (ΦΕΚ 58/Α) και ειδικότερα 
το άρθρο 2 (παρ. 1 και 7). 

5. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

6. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 (παρ.1). 

7. Την υπ’ αριθ. 19658/841/14.4.1983 απόφαση του Υπουργού 
Χωροταξίας, Οικισμού και Περιβάλλοντος (ΦΕΚ 154/Δ/83 όπως 
διορθώθηκε με το ΦΕΚ 457/Δ/84). 

8. Την υπ’ αριθ. 35515/1294/10.5.85 απόφαση του Υπουργού 
Χωροταξίας, Οικισμού και Περιβάλλοντος «Έγκριση πολεοδομικής 
προμελέτης της πολεοδομικής ενότητας Αγίου Πέτρου δήμου Αχαρ¬ 
νών (Αττικής)». 

9. Την υπ’αριθ. 28947/1017/18.4.1985 απόφαση του Υπουρ¬ 
γού Χωροταξίας, Οικισμού και Περιβάλλοντος «Χαρακτηρισμός ως 
πυκνοδομημένης πολεοδομικής ενότητας Αγίου Πέτρου του δήμου 
Αχαρνών (Αττικής)». 

10. Τις υπ’ αριθ. 1/1984, 27/1984, 72/1984, 223/1985, 
329/1985 και 53/1986 γνωμοδοτήσεις του δημοτικού συμβου¬ 
λίου Αχαρνών (Αττικής). 

11. Την υπ’ αριθ. 2/1985 (συν. 23/5.12.85) γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος του νομού Αττικής. 


12. Την υπ’ αριθ. 206/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο· της περιοχής «Μεσονύχι» της 
πολεοδομικής ενότητας Αγίου Πέτρου του δήμου Αχαρνών (Αττικής) 
το μεγαλύτερο τμήμα της οποίας έχει χαρακτηρισθεί ως πυκνοδρμη- 
μένο με την υπ’ αριθ. 28947/1017/1985 απόφαση του Υπουργού 
Χωροταξίας, Οικισμού και Περιβάλλοντος «Χαρακτηρισμός ως πυ¬ 
κνοδομημένης πολεοδομικής ενότητας Αγίου Πέτρου του δήμου 
Αχαρνών (Αττικής)», με τον καθορισμό οικοδομήσιμων χώρων, οδών, 
πεζοδρόμων, κοινοχρήστων χώρων, πάρκων, χώρων πρασίνου, χώ¬ 
ρου Γυμνασίου-Λυκείου, χώρου πολιτιστικού κέντρου, χώρου Δημοτι¬ 
κού Σχολείου, χώρου νηπιαγωγείου, χώρου βρεφονηπιακού σταθμού, 
χώρων παιδικής χαράς, χώρων πλατείας, αθλητικών χώρων, χώρου 
εκκλησίας, όπως οι ρυθμίσεις αυτές φαίνονται στα χρωματισμένα δύο 
(2) σχετικά πρωτότυπα διαγράμματα σε κλίμακα 1:1.000 που θεω¬ 
ρήθηκαν από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 28236/1986 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το 
άρθρο 1 του παρόντος και που χαρακτηρίστηκε πυκνοδομημένη με 
την υπ’ αριθ. 28947/1017/1985 απόφαση του Υπουργού Χωροτα¬ 
ξίας, Οικισμού και Περιβάλλοντος υπάγεται στην εισφορά σε γη των 
παραγράφων 4 και επόμενες του άρθρου 8 του ν. 1337/1983. 

Άρθρο 3. 

Εγκρίνεται ο πολεοδομικός κανονισμός της περιοχής «Μεσονύχι» του 
*δήμου Αχαρνών (ν. Αττικής) της οποίας το πολεοδομικό σχέδιο εγκρί- 
νεται με το άρθρο 1 του παρόντος διατάγματος, ως εξής: 

Άρθρο 4. 

1. Το οικοδομικό τετράγωνο 29 καθορίζεται ως Ζώνη Κοινωνικού 
Συντελεστή (ΖΚΣ) και Ζώνη Αγοράς Συντελεστή (ΖΑΣ) όπως φαί¬ 
νεται περικλειόμενο με τις ενδείξεις Ζ.Κ.Σ και Ζ.Α.Σ. στα σχετικά 
διαγράμματα. Στις παραπάνω ζώνες ορίζεται και δεύερος αυξημέ¬ 
νος συντελεστής δόμησης ένα και σαράντα (1,40), για την εφαρ¬ 
μογή των κατ’ άρθρο 6 παρ. 6 του ν. 1337/1983 προγραμμάτων 
ή για τη μεταφορά συτελεστή δόμησης. 

2. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Ο. Τ. επιτρέπεται η χρήση αμιγούς κατοι¬ 
κίας, όπως προσδιορίζεται με τις διατάξεις του άρθρου 4 του π. 
δ/τος 81/80 (ΦΕΚ 27/Α). 

Άρθρο 5. 

Στην πρόσοψη των οικοπέδων οικοδομημένων ή μη, επιβάλλεται προ- 

χήπιο πλάτους τριών (3), τεσσάρων (4), πέντε (5) και έξι (6) μέτρων, 
όπως φαίνονται στα ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου των οικοπέδων καθώς και 
οι λοιποί όροι και περιορισμοί δόμησης ορίζονται ως εξής: 

- 1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση από την προηγούμενη παράγραφο θεωρούνται 
άρτια και οικοδομήσιμα τα οικόπεδα τα οποία κατά την ημέρα δημο¬ 
σίευσης του παρόντος διατάγματος έχουν: 

Ελάχιστο πρόσωπο: έξι (6) μέτρα. 

Ελάχιστο εμβαδόν: εκατό (100) τ.μ. 

3. Μέγιστο ποσοστό κάλυψης των οικοπέδων των κατά κανόνα 


αρτίων πενήντα τοις εκατό (50%) της επιφάνειας τους και εξήντα τοις 
εκατό (60%) για τα κατά παρέκκλιση άρτια οικόπεδα. 

4. Συντελεστής δόμησης οκτώ’δέκατα (0,8). 

5. Μέγιστο επιτρεπόμενο ύψος των κτιρίων έντεκα (11) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Σίτον Τπουργό Περιβάλλοντος, Χωροταξίας και Δημοσίων Έργων 
' αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαΐου 1986 
6 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 9602/468/86 (2) 

Χαρακτηρισμός ιδιωτικής παρόδου ως νόμιμος υφιστάμενης, πριν 
από το έτος 1923. 

Ο ΝΟΜΑΡΧΗΣ 

ΔΙΑΜΕΡΙΣΜΑΤΟΣ ΔΥΤΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις της παρ. 4 του άρθρου 20 του από 17.7.1923 
Ν.Δ. «περί σχεδίων πόλεων κλπ». 

2. Τις διατάξεις του Ν. 3200 «περί διοικητικής αποκεντρώσεως 
όπως συμπληρώθηκε και τροποποιήθηκε μεταγενέστερα. 

3. Τις διατάξεις της παρ. 1 του άρθρου 5 του Ν. Δ. 1147/72 «περί 
διοικήσεως της μείζονος Πρωτευούσης. 

4. Τις διατάξεις του άρθρου 3 του υπ’ αριθ. 805/72 Β. Δ. «περί 
καθορισμού διατηρουμένων υπέρ του Νομάρχου Αττικής αρμοδιοτή¬ 
των κλπ.». 

5. Την υπ’ αριθμ. από 16.4.1986 γνωμοδότηση του Περιφερεια¬ 
κού Συμβουλίου Δημ. Έργων Διαμ. Δυτικής Αττικής (αριθ. πρακτι¬ 
κού 10/86). 

1. Την από 16.12.1985 αίτηση του Αγγέλου Λούκου με την οποία 
ζητά το χαρακτηρισμό της οδού που βρίσκεται εντός του Ο.Τ. 42 του 


περικλειομένου υπό των οδών μεταξύ των Ο. Τ. 41- 49-50-47-48- 
43-38-39 ως νομίμως υφισταμένης πριν από το έτος 1923. 

Τα Οπ’ αριθ. Συμβόλαια: 

α) 8975/1925 του συμβολαιογράφου Βιλλίων Τιμολ. Λεωνίδα, 
β) 771/1917 του συμβολαιογράφου Αναστ. Παπατάσου. 
γ) 636/1957 του συμβολαιογράφου Ευθ. Δημ. Πατρίδη. 

6) 8653/1924 του συμβολαιογράφου Βιλλίων Λ. Αθανασιάδου. 
ε) 310/1869 του συμβολαιογράφου Βιλλίων Ν. Ιωαννίδου από 
τα οποία προκύπτει ότι η οδός Κιθαιρώνος εντός του Ο. Τ. 42 του 
περικλειομένου υπό των οδών μεταξύ των Ο. Τ. 41-49-50-47-48- 
43-38-39 σχηματίσθηκε πριν από την ισχύ του ανωτέρω (παρ. 1) 
Δ/τος, αποφασίζουμε: 

Χαρακτηρίζουμε την ιδιωτική πάροδο Κιθαιρώνος που χρωματί¬ 
ζουμε με πορτοκαλί χρώμα στο Δήμο Βιλλίων εντός του Ο. Τ. του 
περικλειομένου υπό των οδών μεταξύ των Ο. Τ. 41-49-50-47-48- 
43-38-39 ως νομίμως υφισταμένη. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αιγάλεω, 29 Απριλίου 1986 
Ο Νομάρχης 
✓ Ν. ΦΑΡΜΑΚΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






